世界運動會

世界運動會，係一個國際性嘅體育競賽盛會，1981年喺美國加州聖塔卡拉拉首次舉辦，之後每四年舉行一次，競賽項目以非奧運會項目為主，由國際世界運動總會舉辦，喺每屆奧運一年之後舉行。同奧運會有分夏季同冬季唔同，世界運動會冇冬季項目。

世運會嘅項目大概喺25至35種之間，數量由各主辦城市嘅場地設施而定，好少會為咗某嗰項目而新建場館設施。被列為「邀請賽」嘅項目仍然會舉辦，但係唔會頒發獎牌，就算某啲比賽係正式項目，主辦城市仍然可以將嗰項列為邀請賽。一啲世運會嘅競賽項目已經成為奧運嘅正式比賽項目，或者過去曾經係奧運會嘅項目。2004年8月12號，奧運會決議將世運會比賽情形納入挑選奧運新項目嘅條件，不過，奧運會近年嘅參賽選手已經逼近10,500人，因此世運會嘅項目好有可能唔會再被納入奧運。

2000年同國際奧委會簽訂備忘錄，國際世界運動會協會IWGA受國際奧委會IOC所授權同資助，為共同推廣世界運動而努力，共享資源同宣傳。

IWGA官方網站 

運動會